VEGA og Beatbox Concerts præsenterer:

**Punkbandet Gallows indtager Lille VEGA med dugfriskt album**

*Sidst man hørte noget til punkgruppen Gallows var i 2011, da de udgav ep’en ”Death Is Birth”. Nu er Gallows tilbage for fuld smadder, og søndag d. 23. september kan bandet opleves i Lille VEGA – kun 12 dage efter udgivelsen af deres tredje studiealbum.*

Gallows debutalbum ”[*Orchestra of Wolves*](http://www.nme.com/reviews/gallows/8650)”(2006) blæste punkscenen i hjemlandet, England, omkuld af benovelse, og de blev blandt andet kaldt ’det bedste punkband siden The Clash’. Siden er det blevet til yderligere to ep’er og et studiealbum, ”*Grey Britain”* fra 2009, der også fik gode anmeldelser i Danmark. Blandt andet af GAFFA, der gav pladen fire stjerner. Nu er bandet mere end klar til at tage på turné igen.

**En lille mundsmag til sommeren**

I denne uge blev datoen for Gallows kommende album sat, og hvis man som anmelderne synes, at det tunge og det dystre kom mere i fokus på *Grey Britain*, så tyder alt på, at tredje album tager den aggressive stil et skridt videre. Der bliver i hvert fald ikke sparet på buldrende bass-riffs, rullende guitar-tornadoer og overanstrengte stemmebånd på førstesinglen ”Last June”. Hør og download nummeret [HER](http://emailunlock.com/gallows-1/gallows-last-june). Selve albummet har endnu ikke noget navn.

**Ny konstellation der virker**

Hvis man så Gallows på Roskilde i 2010, er det en ny oplevelse, der venter i Lille VEGA til september. I 2011 overtog Wade MacNeil nemlig rollen som halvråbende forsanger i bandet efter Frank Carter. Overgangen er, som man kan læse [HER](http://www.rocksound.tv/blog/article/review-gallows-live-in-california), gået over alt forventning, og man kan derfor stadig glæde sig til en omgang rendyrket, britisk punk, når det er allerbedst.

**Satser på det sorte**Gallows bevidste valg om at gå i en bestemt stilretning, har fået bandet til at bryde med det store, kommercielle pladeselskab Warner Bros. Records, og i stedet udgiver bandet selv den nye plade på deres eget selskab Venn Records. I USA samarbejder Gallows som noget helt nyt nu med den punk-dedikerede udgiver [Bride Nine Records](http://www.bridge9.com/read/2460/bridge-nine-announces-new-album-release-from-gallows).

**Flabede flodheste varmer op**Med sig fra England tager Gallows de unge, vilde og ambitiøse Feed The Rhino. Gallows-bassist Stu Gili-Ross, opdagede bandet, og siden har [Feed The Rhinos](http://www.facebook.com/feedtherhino) turneret i hele Storbrittanien. De er kendt deres nogle sønderrivende punk-koncerter, og deres lyd er da også mere kompakt og falset-præget end hovednavnet Gallows’. Feed The Rhinos tager også med nyt materiale med til Lille VEGA, deres andet album, *The Burning Sons*, udkommer nemlig i juli.

**Fakta om koncerten**  
Gallows (UK)  
Søndag den 23. september kl. 20.00  
Lille VEGA, Enghavevej 40, 1674 Kbh. V  
130 kr. + gebyr  
Forsalg via VEGAs hjemmeside, Billetlugen og i FONA-butikker  
Læs mere på <http://vega.dk/arrangementer/gallows-7982.html>

*For yderligere oplysninger kontakt venligst*Lærke Palm  
Kommunikationsmedarbejder, VEGA

[lp@vega.dk](mailto:lp@vega.dk) - 3326 0958